《临江仙》
五代·毛熙震

南齐天子宠婵娟，六宫罗绮三千。潘妃娇艳独芳妍。

椒房兰洞，云雨降神仙¤

纵态迷欢心不足，风流可惜当年。纤腰婉约步金莲。

妖君倾国，犹自至今传。

幽闺欲曙闻莺转，红窗月影微明。好风频谢落花声。

隔帏残烛，犹照绮屏筝¤

绣被锦茵眠玉暖，炷香斜袅烟轻。淡蛾羞敛不胜情。

暗思闲梦，何处逐行云。

作者简介：[约公元九四七年前后在世]字不详，蜀人。生卒年均不详，约后晋高祖天福中前后在世。曾为后蜀秘书监。熙震善为词，今存二十九首，（见《唐五代词》）辞多华丽。